《故右丞相赠太师燕文贞公挽词二首》
唐代·孙逖

海内文章伯，朝端礼乐英。一言兴宝运，三入济群生。

命与才相偶，年将位不并。台星忽已坼，流恸轸皇情。

甲第三重戟，高门四列侯。已成冠盖里，更有凤凰楼。

人世方为乐，生涯遽若休。空馀掌纶地，传庆百千秋。

作者简介：孙逖（696～761） 唐朝大臣、史学家，今东昌府区沙镇人。自幼能文，才思敏捷。曾任刑部侍郎、太子左庶子、少詹事等职。有作品《宿云门寺阁》《赠尚书右仆射》《晦日湖塘》等传世。